
„Războiul s-a terminat. E timpul să începem reconstrucția 
civilizației noastre. Dar viziunile continuă să mă bântuie. 

Oare ce sunt acele locuri pe care le văd în fiecare noapte? 
Moşteniri ale zeiilor precum a fost Focul Zeiilor? Sau sunt pericole cum 
au fost cele care au provocat Ultima Bătălie? M-am sfătuit cu Vardar. 
Va trebui să le cercetăm cu prudență, chiar dacă îmi este frică de ceea ce- 
am putea trezi.” 


- jurnalul personal al Regelui Tayran, 
o lună după terminarea Primului Război 
Mondial 


Notă: Evenimentele se produc la un an după terminarea Primului Război Mondial (anul 1932 
vara) 


Armaxa zburătoare plana deasupra portului capitalei Dwala. 

Vasul pântecos făcuse o călătorie lungă în condiții neprielnice, şi zborul 
peste ocean însemna întotdeauna probleme în plus pentru echipaj. Vânturile 
puternice scuturau vasele zburătoare iar acestea, fiind nevoite să zboare aproape 
de apă mai prindeau câteodată un val peste bord, măturându-le punţile 
inferioare. 

Dar ajunseseră la destinaţie. 

În cala cea mare centuriile de oşteni înzăuaţi, mare parte a lor veterani a 
campaniilor Războiului Mondial, se pregăteau să debarce sub supravegherea 
atentă a centurionilor şi decurionilor. Pe culoarele de la nivelul superior: 
diplomaţii, mercatorii, hodopii şi tarabostes se pregăteau şi ei pentru deliciile 
oferite de exotica Dwala, sau pentru munca pe care urmau s-o desfăşoare în 
provincie. 

Nedoriind probleme la periferia Regatelor Unite, regele trimisese veterani 
să preia comanda trupelor în toate provinciile îndepărtate. Domnia sa era încă 
nesigură, mulţi taraboste goniţi de la curte rămăseseră cu visuri de mărire şi vre- 
unul din aceşti nebuni ar fi putut stârni o rebeliune în regiunile periferice cu 
destul aur şi simpatizanți. Ceea ce însemna că ar fi trebuit să intervină cu armata, 
iar Reagatele Unite de-abia ieşiseră dintr-un război devastator, distrugerile lăsate 
în urmă aveau nevoie de timp să se vindece. 

Dwala era una dintre provinciile îndepărtate ale Regatelor. Aflată pe un 
alt continent, mai mult o insulă foarte mare, numai câteva sute de mii de 
băştinaşi şi colonişti populau această suprafață. Marea majoritate a populaţiei 
era concentrată în capitala care purta numele provinciei. Restul trăiau în aşezări 
MICI, sau sub formă de triburi necivilizate, unele de-a dreptul primitive. Poporul 
care ocupase întinsa insulă erau urmaşii triburilor polineziene şi-şi continuaseră 
traiul uşuratic pe care condiţiile geografice îl permiteau. 

Întâlnirea băştinaşilor cu dacii avusese loc după ce o molimă teribilă îi 
decimase şi de aceea fuseseră cuceriți cu uşurinţă de daci. Norocul făcuse ca 
medicina dacilor să descopere antidotul împotriva bolii, înainte ca să răvăşească 
şi Regatele Unite. 

Cu toate că era o provincie semiautonomă, Dwala nu fusese implicată în 
Războiul Mondial. Guvernatorul ţinuse populaţia băştinaşă cu tendințe 
revoluţionare sub control. La fel şi pe coloniştii daci, respingând orice încercare 
de ridicare a unei armate sau alianţă care l-ar fi atras în conflict. 

Odată ce situaţia se stabilizase guvernatorul jurase credinţă regelui. 

După aceea trupe noi fuseseră aduse în provincie, venind în urma 
convoaielor de barje şi armaxe aducând refugiați din alte provincii atinse de 

război. Mai ales din cele unde fuseseră folosite în ultimele clipe ale războiului 
armele zeilor şi zone întinse deveniseră nelocuibile. 

Noii veniți erau instalaţi în tabere de refugiaţi, tabere de skene enorme 
care răsăriseră ca nişte ciuperci în jurul capitalei şi a câtorva oraşe de lângă 
coastă. Urmau să rămână acolo până ce li se alocau loturi de pământ în 
locusurile locale. Situaţia din taberele de refugiați dusese la conflicte sporatice 
cu băştinaşii, dar guvernatorul le rezolvase fără a fi nevoit să apeleze la armata 
Regatelor Unite. 

Vizitatorul ce stătea sprijinit de bordajul punţii superioare a vasului, 
ascuns sub pelerina ponosită, privea cu nepăsare cum armaxa ateriză în port şi 
punţiile late de debarcare fură lăsate la sol. Cunoştea situaţia provinciei precum 
şi ordinele trupelor ce debarcau. El însă avea alte ordine. 

Sclipirile armurii se vedeau pe sub pelerină şi atrăseseră atenția câtorva 
călători, dar nici unul nu încercă să se apropie sau să lege vre-o conversaţie. Era 
ceva legat de prezenţa călătorului care-i făcea să se țină la distanţă. O a doua 
figură înfăşurată în manta murdară, subţire, de culoare stacojie i se alătură, purta 
o mască de faţă care-l apăra în atmosfera umedă a provinciei. Fără să scoată vre- 
un cuvânt amândoi coborâră rampa. 

La postul de pază se prezentară ca mercenari şi arătară pergamentele. Nu 
fu nici o problemă cu intarea în provincie. Servitorii şi hodopii erau ocupați până 
peste cap cu valurile de noi veniţi şi nu aruncară o a doua privire asupra celor 
doi călători. 

Clădirile, casele, capitalei erau scunde şi construite diferit de cele ale 
dacilor. Spațiile dintre ele erau largi şi clădirile păreau zidite din piatră pusă la 
întâmplare, fără să fie bine prinse cu ciment. Casele nu erau mai mult decât 
pătrate de piatră sau chirpici cu ferestre largi acoperite cu pânză. Spațiile lăsate 
libere între ele erau pline cu arbuşti, copăcei sau garduri vii frumos aranjate. 

„Sarin, crezi c-ar trebui să vorbim cu guvernatorul înainte de-a începe 
orice fel de investigaţie?” întrebă figura purtând armura de zale. 

„O vom face Aurelius. Avem nevoie de ajutorul lui, are proviziile noastre. 
Dar dacă ne prezentăm la curtea sa ştirea se va răspândi ca vântul. Bârfele 
circulă repede la frontieră. Dacă vrem ca misiunea noastră să rămână secretă va 
trebui să găsim o modalitate de-a ajunge la el fără să trezim suspiciuni.” 

Aurelius urmărea şuvoiul de oameni ce se înghesuia pe străzile oraşului, 
întâmpinând venirea vasului. Existau posibilităţi pentru fiecare, de la cerşetor la 
mercator. Nici unul însă nu se uita atent la cei doi, părând să-i ignore total. 

„Sarin. Sper că nu-ţi foloseşti talentele?” 

Celălalt îi făcu semn către o stradă lăturalnică. Intraţi pe străduță Sarin 
răsuflă greu, lăsând aerul să-i scape de parcă cărase o povară grea pe umeri. 

„Ai dreptate. Dar nu m-am putut stăpâni. Prea mulţi cerşetori care ne-ar fi 
luat la ochi.” 

„ŞI câţi ne-ar da foc dacă ar şti ce eşti? Suntem aici cu treabă, nu să ne 
jucăm cu minţile altora. Suntem într-o provincie rurală, oamenii de aici nu sunt 
obişnuiţi cu cei ca tine, orice ar spune învățații.” 


Sarin tăcu, croindu-şi drum pe străzile lăturalnice. Aurelius era un aristal, 
unul dintre veteranii Războiului, îmbătrânise în armată şi avea o experiență 
bogată, dar nu era ca şi Sarin. Care era un Atins, unul dintre puținii daci care 
posedau capacităţi extrasenzoriale. Timp de secole fuseseră persecutați de către 
societate. Până când, în timpul Războiului Mondial, Marele Învăţat dăduse o 
lege prin care cerea tuturor celor atinşi să servească în armata regelui şi le oferea 
anumite privilegii. De atunci o mulțime de Atinşi ieşiseră la iveală. 

Sarin fusese recrutat într-un locus rural şi de atunci făcuse lucruri pe care 
le-ar fi considerat imposibile. 'Trecuse prin numeroase teste şi învățase despre 
secretele zeilor de la maşinişti, preoţi şi învăţaţi. De aceea fusese ales pentru 
actuala misiune. Şi-l primise pe Aurelius ca dădacă, sau gardă de corp, depinde 
de cum priveai situaţia. Experienţa veteranului balansa puterile sale psihice. 

Cei doi îşi croiră drum prin labirintul de străduțe către obiectiv, evitând pe 
cât posibil drumurile principale. 

Palatul guvernatorului se întindea pe-o suprafață largă, fiind de fapt o 
mulțime de clădiri separate, cu două etaje, legate între ele prin pasaje şi grădini 
elegante. Ziduri de piatră înconjurau complexul însă extrem de puţini soldaţi 
păreau să-l păzească. Şi doar câteva tunuri-flamă îşi arătau ţevile frumos stilizate 
din turnurile de pază crenelate. 

Folosindu-se de identităţiile false cei doi obţinură cooperarea unui hodop 
ca să vorbească cu guvernatorul, pomenind numele lor. Acesta-i aştepta. Primise 
mesajul de la rege prin mesager special cu săptămâni înainte. Detaliile fuseseră 
extrem de sărace dar mesajul era clar, Învăţatul ce venise de la Curtea Regală ca 
să-l ajute cu refugiații, şi să-l povăţuiască, îi explicase cam ce însemna. lar cum 
Învăţatul era de fapt mai mult un spion pentru Rege guvernatorul nu se îndoia de 
ce spunea. 

În cabana aflată undeva la marginea labirintului de clădiri se aflau doar 
guvernatorul, Sarin, Aurelius, şi-un bărbat purtând însemnele maşiniştilor. 
Însemne care-l desemnau ca maestru a maşiniştiilor. 

Guvernatorul le înmână un pergament: 

„Aici sunt toate cele cerute pentru a vă îndeplini misiunea. Aurelius, în 
calitate de aristal vei avea control asupra autorităţilor locale dacă este nevoie. 
Înţeleg că e mai bine ca nimeni să nu ştie exact care este misiunea voastră. De 
aceea am ales două dintre gărzile mele personale să vă însoţească împreună cu 
doi maşinişti, şi un preot.” 

Aurelius ridică mâna oprindu-l: 

„Nu este nevoie. Avem nevoie doar de materiale. În rest ne descurcăm 
singuri. Dar am dori să ţineţi tot timpul pregătită o armaxa, c-o centurie la bord. 
Vă vom contacta dacă avem nevoie de ajutor lor. Dar vor trebui să fie mereu în 
alertă, gata să fie în aer imediat ce dăm semnalul.” 

Guvernatorul stătu pe gânduri, era în puterea lui să le impună o escortă 
armată, nu-i plăceau aristali care se plimbau pe teritoriul provinciei lui fără să 
ştie ce urmăreau de fapt. Dar regele îi arătase, prin misiva primită şi poveţele 
Învăţatului, că cei doi aveau autoritate absolută asupra misiunii. Şi auzise 
destule şoapte de la curtea regelui ca să înţeleagă că acesta l-ar fi executat fără 

milă dacă ar fi dovedit opoziţie faţă de unul dintre proiectele sale secrete. 
Aceleaşi şoapte îi spuseseră că regele se schimbase de când intrase în locul 
zeilor. Prietenii din copilărie spuneau că nu-l mai recunosc, devenise aspru la 
privire şi la vorbă. În schimb poporul îl adora, la fel şi armata. Dedicarea regelui 
față de popor părea să fi devenit o obsesie după terminarea războiului. Alături de 
învățații şi tovarăşii pe care-i strânsese în jurul său lucra neobosit la stabilizarea 
şi reconstrucția Regatelor Unite. 

„Cum doriți. Dar există bande de răufăcători în locurile mai izolate ale 
provinciei. Şi încă destui primitivi convieţuiesc cu ai noştri, câteodată există 
conflicte. N-aş dori să-i spun regelui c-a pierdut doi aristali pricepuţi într-o 
ceartă într-un târguleţ.” 

„Ne vom descurca guvernatorule. Oricum, un prieten de-al nostru 
locuieşte în apropiere şi vrem să trecem pe la el. E un fost asabar. Vrem să fim 
cât mai puțin văzuţi, mai ales de către Calitate. Vizita noastră trebuie să treacă 
neobservată, de aceea vă rugăm să păstraţi cât mai mic numărul de persoane care 
ştiu de ea.” 

Înclinând capul guvernatorul aprobă şi se apucară să discute detaliile 
privind proviziile şi mijloacele de contact. Ca şi cele de reacţie în caz că cei doi 
ar fi avut nevoie de ajutor. Ordinul regelui era clar, în caz de nevoie Aurelius 
avea puterea de-a lua controlul total asupra armatei provinciei. 

leşirea şi-o făcură, conduşi de una dintre cele două gărzi pe viaţă ale 
guvernatorului, printr-un coridor izolat de piatră, care dădea într-o casă obişnuită 
în cartierul mercantil. 

La marginea capitalei îi aştepta, păzită de veterani, sappa cu proviziile şi 
materialele. 

Sarin se familiariză cu controlul vasului, sappele erau rare şi construite de 
meşteşugari cu grijă şi migală. Fiecare îşi construia vasul după propia-i viziune. 
lar artizanii din Dwala folosiseră elemente caracteristici culturii lor pentru 
mânere, cadrane şi comutatoare. Între timp Aurelius cerceta armele vasului 
zburător şi proviziile. Un singur tun cu ţeava gravată să semene cu botul unui 
câine cu colți ascuțiți montat pe pivot statea la prova. Doar atât. Soldatul 
experimentat nu considera arbalestul greu de la pupa ca fiind o armă. 

Printre provizii se găseau trei lănci-flamă şi-un aruncător de flăcări. 
Aşezându-le uşor în micuța cală a navei, soldatul îşi permise un zâmbet când 
văzu câte provizii adunase guvernatorul. Dar urmau să fie singuri în sălbătăcie. 
Urmărind cine ştie ce ciudăţenie. 

Ridicându-se din adâncitura calei privi la amicul său care se asigura că 
toate legăturile erau bine prinse, partea centrală a sappei fiind acoperită cu vele, 
transformată într-un fel de skene, urmând să-i apere de frig şi vânt. Nu că se 
aşteptau la frig în zonă. 

În partea de faţă a skenei se aflau aparatele de control, după care se afla 
un spaţiu cu pereţi dublii, unde se aflau înghesuite două locuri de dormit şi două 
lăzi cu lucruri personale. 


Vehicolul se ridică cu o mişcare bruscă în aer. Dezorientat pe moment, 
soldatul se sprijini de bordul vasului în timp ce trimise un şir de înjurături în 
direcția Atinsului. 

Acesta învârti o manetă terminându-se ca o gheară şi micuțul vas se 
redresă, ridicându-se uşor. Sarin nu-l duse prea sus, nu dorea să fie văzut cu 
uşurinţă pe cerul liber. În schimb urma să se ţină cât mai aproape de sol. Împinse 
uşor altă manetă, motoarele de la pupa prinzând viaţă. 

Consultând harta ce-o întinsese pe tăblia de lângă cârmă atinsul găsi 
Tahratta, locusul unde îşi reconstruise viaţa Xartah după ce supravieţuise 
Războiului Mondial. Era în drumul lor. 

„Hei, Aurelius, trecem mai întâi pe la Xartah?” 

Războinicul încă organiza cabina improvizată: 

„Da. Să vedem ce mai face vulpea bătrână. Şi să ne spună ultimele 
zvonuri. Sarin eşti sigur că n-ar fi trebuit să luăm un maşinist la bord?” 

„Treaba nostră este să cercetăm locul. S-ar putea să nu fie nimic. Şi alte 
locuri au fost cercetate şi s-au dovedit a fi doar ruine sau rămăşiţe de metal. 
Raportul guvernatorului ne-a indicat atacuri în zonă de către animale ciudate. S- 
ar putea să fie doar coincidenţe. Dar nu se ştie. Nu este bine să implicăm mai 
mulți decât este necesar.” răspunse Atinsul manevrând nava cu uşurinţă. 

Cu toate că era învechită sappa se mişca de parcă ar fi fost nouă, oamenii 
guvernatorului lucraseră la repararea ei cu deosebită grijă. Vehicolele aeriene 
creeate după ştiinţa zeilor erau puţine, mai ales într-o provincie precum Dwala 
iar una nouă ar fi atras prea multă atenţie. Aşa că trebuiau să se mulțumească cu 
aceasta, probabil proprietatea vre-unui şef de trib, recondiţionată. 

Atinsul auzise câte ceva despre misiunile secrete ale aristalilor în ultimul 
timp. Din ce se auzea la Curte şi printre bătrânii preoți, atunci când regele fusese 
în Casa Zeilor avusese o viziune. O parte a viziunii fusese o hartă cu simboluri 
ciudate pe ea. 

O hartă a întregii lumi. 

Cu ajutorului Marelui Învăţat regele îşi amintise harta şi o trasase. Aşa 
fusese găsită Atrodava, oraşul zeilor. Atrodava devenise nestemata civilizației 
dacice promițând minuni nemaivăzute. Din nefericire Oraşul Zeiilor părea să 
respingă atinşii, cei care încercaseră să intre muriseră pe loc sau înebuniseră. Ca 
să poată sta în polis atinşii se vedeau nevoiţi să i-a calmante puternice. 

Pe harta lui privată, dată de Marele Învăţat, ce era bine ascunsă sub tunică 
era desemnat unul dintre acele locuri, văzute de rege. Unde trebuiau să ajungă 
cei doi daci. Sarin învârti manetele şi sappa prinse viteză. 

Tinutul împrejmuind Tahratta era ridicat, dealuri deasupra junglei 
mlăștinoase din jur. Drumurile ce duceau la locus treceau prin junglă şi se 
transformau în drumeaguri noroioase de neumblat, la fiecare ploaie. 

Locusul în sine fusese ridicat pe coama unui deal, în timp se extinsese 
cuprinzând şi dealurile apropiate. Palisade de lemn fură ridicate împotriva 
atacurilor prădătorilor dar şi a triburilor primitive care dădeau târcoale din când 
în când locusului. Turnuri ancorau palisada la fiecare îmbinare a pereților. Puţini 


oameni patrulau parapeţii, localnici fără experienţă, înarmaţi cu arcuri lungi sau 
arbalete. 

Singurul care deţinea experiență militară cu adevărat era Xartah şi el 
refuzase să se ocupe de paza locusului. Când locuitorii îl întrebaseră de ce 
răspunsese că lăsase acea parte a vieţii în urmă. Acum se ocupa de maşinării, 
învățase în timpul războiului să le repare şi să le întrețină. Însă oferea sfaturi 
miliției locale. 

Apariţia bărcii aeriene fu semnalată de bătaia gongului şi vre-o trei bărbaţi 
apărură pe parapet. Unul purta o lance de foc, erau doar trei în tot locusul, 
ceilalți doi purtau sulițe şi săbii scurte. Lăsară un om pe vârful palisadei în timp 
ce, ceilalți doi coborâră ca să întâmpine sappa la cercul de aterizare. 

Unde se strânsese deja vre-o duzină de curioşi, bărcile aeriene erau un 
eveniment care se întâmpla odată pe sezon în Tahratta. 

Atinsul văzuse locul de aterizare şi ghidă uşor vasul având grijă să nu 
trântească vre-un acoperiş, cunoştea presiunea ce-o exercitau motoarele ce 
mențineau sappa în aer. 

Sappa ateriză cu o uşoară zdruncinare. 

Aurelius stătea lângă scândura ce-o folosea ca rampă şi-o potrivi la sol. 
Ochii săi văzură o umbră ce stătea la intrarea într-o deigmă. Spre deosebire de 
ceilalți locuitori curioşi şi de milițienii înarmaţi ce înconjurau sappa figura stătea 
pe jumătate ascunsă în poarta deigmei. La adăpost în caz că armele sappei 
deschideau focul. 

Masivul războinic zâmbi sub masca ce şi-o trăsese pe jumătate din faţă ca 
să se apere de vânt. Ştia că acea umbră era Xartah. Nu degeaba supraviețuise 
războiului. Cu lancea în mână aşteptă ca Atinsul să termine de închis maşinăriile 
vasului şi s-o ancoreze, frânghii fură aruncate şi locuitorii le legară bine de 
stâlpii groşi de lemn ce înconjurau cercul de aterizare în timp ce alții fixau 
ghearele de fier ce-o prindeau de pământ. 

Coborând rampa fură întâmpinați de-un bărbat îmbrăcat în veşminte 
bogate înconjurat de alți şase locuitori purtând diferite arme. Majoritatea sulițe, 
securi şi arcuri. Probabil vroiau să fie ameninţători dar erau mai mult periculoşi 
pentru ei însăşi. Fiecare dintre cei doi călători purta două kraaturi sub mantale şi 
i-ar fi omorât cu uşurinţă înainte să-şi dea seama ce se întâmplă. 

„Cine sunteţi?” întrebă cel purtând veşminte bogate de hodop. 

„Vânători, bunule domn. Doar vânători care caută o călăuză 
experimentată. Am auzit c-ar fi una în locusul vostru care ne poate duce unde se 
găsesc animale exotice.” 

„Avem vânători care cunosc locurile dar nu există animale exotice în 
zonă. De fapt zona este săracă în vânat. Încercaţi la est, către mare.” 

„Ciudat, noi am auzit altceva. Dar dacă ne spuneţi că animalele sunt către 
mare vom merge acolo să le căutăm. Sper să nu vă deranjăm dacă poposim aici 
până mâine. Suntem obosiţi după călătoria de la Dwala.” 

„Avem un han. Puteţi sta acolo. E imediat pe strada principală - zise 
hodopul - Voi posta un războinic să aibă grijă de sappa voastră.” 


„Vă mulțumim. Apreciem grija pentru posesiuniile noastre.” Aurelius lăsă 
să alunece mantaua astfel încât să i se vadă armura de zale şi kraatul greu 
atârnând la brâu. 

Nimeni dintr-un locus uitat de lume n-ar fi fost destul de nebun încât să se 
pună rău cu cineva purtând armură de luptă şi arme flamă grele. Atinsul îl urmă, 
talentele sale dovedindu-se folositoare. Cât timp Aurelius vorbea cu hodopul, el 
se mişca cu fereală, ca o umbră, devenind o prezenţă insemnificantă pentru 
locuitori. Nu putea deveni invizibil în mintea lor, locuitorii erau prea curioşi, dar 
putea să-şi minimalizeze prezența devenind o amintire ceţoasă în mintea lor. 

Merse pe strada principală până văzu un atelier cu Maşinării, scris mare 
deasupra porţii principale. Intră înăuntru. 

Interiorul semăna cu o cavernă, luminat de patru felinare şi ferestre 
minuscule la înălțime. O mulțime de maşinării ocupau podeau şi pereţii. 
Tejgheaua era în spatele atelierului, singurul loc curat în întregul atelier. 

„Sarin. Nu-i aşa?” 

Vocea venea de la o figură învelită într-o pelerină stând lângă un munte 
de maşinărie care scotea zgomote ciudate. 

„Da.” răspunse atinsul. 

Umbra ieşi cu o lance-flamă îndreptată spre atins: 

„Ai venit cu Aurelius. Îmi amintesc de tine. Te-am văzut cu preoţii la 
sfârşitul războiului. Eşti un Atins.” 

„Da.” 

„De ce-aţi venit aici?” întrebă cu bruscheţe Xartah. 

„Aurelius a vrut să vadă ce faci. Nu credeam că deranjăm.” 

Fostul soldat ieşi complet din umbra maşinăriilor şi îndreptă vârful lăncii- 
flamă în jos. 

„Îmi pare rău. Suntem un pic nervoşi din pricina întâmplărilor din ultima 
vreme.” 

Atinsul se apropie de tejghea: 

„Ce se întâmplă aici? În Dwala nu am auzit nimic cum că-ar fi probleme 
în zonă. Doar nişte atacuri făcute de animale ciudate.” 

„Hmm. Nu mă mir. Există ceva în zonă care dereglează semnalele 
transmiţătoarelor. lar depeşele trimise la capitală au fost probabil interceptate de 
bandiți.” 

„Bandiţi?” 

„Da. O bandă întreagă de ei îşi fac de cap în zonă. Au vre-o două, trei, 
lănci-flamă şi sunt vre-o duzină de ei. Trăiesc în junglă prădând călătorii, 
locusurile din jur şi triburile primitive.” 

„De ce nu faceţi nimic?” 

„Cu cine? Ai noştrii apără fermele şi palisada dar nu-i putem vâna în 
junglă. Iar singur n-aş avea prea multe şanse.” 

„Dar acum ai prieteni.” se auzi vocea bubuitoare a lui Aurelius care 
intrase pe uşă. 

Xartah ridică pumnul într-un semn ce venea din vremuri imemoriale, 
semn de prietenie între camarazi de arme. 


„Mă bucur să-ți văd faţa răvăşită de timp Aurelius. Mai ales acum. Dar 
totuşi nu sunt destul de bătrân şi cu mintea pierdută ca să cred că un aristal vine 
până la capătul lumii doar ca să-ţi vezi un fost camarad de arme.” 

Aurelius nu răspunse provocării şi se apropie de cei doi: 

„Am văzut cum se comportă oamenii de afară. Suspicioşi. Nervoşi. 
Hodopul vorbea întruna de regiunile de lângă mare şi ce frumos e acolo. Ne tot 
îndemna să plecăm întra-colo. Îmi spune şi mie cineva ce se întâmplă?” 

Xartah îi explică situaţia şi lui Aurelius. Sarin întinse o hartă pe tejghea şi 
însemnă un loc pe ea unde credea fostul soldat că se găsea tabăra bandiţilor. 
Atinsul era atent la locurile pe care le însemna, comparându-le în minte cu 
locaţia locului pe care fuseseră trimişi să-l investigheze. Frau foarte aproape 
unul de altul, despărțite doar de-un teritoriu desemnat ca junglă pe hartă. 

„Ştii cumva ce este aici?” întrebă el indicând zona cu degetul pe hartă. 

„Da. Am vânat pe acolo. Junglă, mlaştini imposibil de trecut. Am pierdut 
doi vânători buni atacați de creaturi ciudate cum n-am mai văzut, în acea zonă. 
De atunci ne ţinem departe de acele locuri. Bandiţii au fost văzuți frecvent 
îndreptându-se în acea direcţie. Dealurile de acolo le pot oferi adăpost.” 

Aurelius se uita pe hartă. Dacă sappa ar fi călătorit peste junglă cineva 
stând pe dealuri ar fi văzut-o cu uşurinţă şi fără ajutorul ochianului. lar dacă 
aveau lănci-flamă.... 

Situaţia se complica. Cercetarea locației era prioritară şi-i dădea 
posibilitatea de-a lua ce decizii erau necesare pentru a executa misiunea. 

„Xartah, ce zici dacă te ajutăm să scapi de bandiții tăi?” 

Fostul războinic îi aruncă o privire bănuitoare: 

„Aurelius, ţi-am spus că n-am oamenii necesari să atac bandiții. Doi, 
maxim trei, se vor alătura acestei aventuri nebuneşti. Bandiţii au cumpărat 
oameni în locus care îi vor informa şi ne vom trezi într-o ambuscadă de toată 
frumuseţea. Şi de ce-ai face asta?” 

„Nu va fi nevoie de vânătorii tăi. Doar de tine.” zise calm aristalul. 

„Sunt bătrân. N-am chef de fapte eroice nebuneşti. Să le facă tinerii. Şi 
nu-mi place interesul tău în toată situația.” 

Aurelius lovi cu palma în masă, mânuşa înzăuată lăsând urme în ea: 

„Am ordine de la rege personal. Şi intenţionez să le duc la îndeplinire. 
Aşa că te chem la arme din ordinul lui. Către oştenii săi aleşi.” 

„Mi-ai face asta? M-ai chema înapoi la luptă. De-abia am supraviețuit 
ultimului război.” clătină capul Xartah. 

„Regele ne-a trimis prietene. N-am să-ţi dau ordine, am să te rog să ne 
ajuţi.” 

Xartah ridică mâinile în aer: 

„O să te ajut. Dar ai face bine să ai un motiv bine întemeiat Aurelius. Sau 
pielea ta îmi va împodobi intrarea. Oricât de tăbăcită este.” 

Râzând, Aurelius înlătură tensiunea creeată bătându-l pe spate. 

„Stai liniştit. Chiar dacă au numărul de partea lor noi avem experiența şi 
armamentul.” 


„Vorbind de armament. Kraatul mi-a fost distrus în timpul vânării unui 
leu. Mi-a rămas doar lancea-flamă.” 

„Sunt sigur că vom putea să-ţi oferim un kraat şi-un incinerator.” interveni 
Atinsul. 

„Vezi - zise Aurelius - acum să ne ocupăm de detalii. Să vedem cum îi 
vânăm pe aceşti bandiți.” 

Xartah le spuse că ar fi fost mai bine dacă venea el mai târziu la han, deja 
intraseră de ceva timp în atelierul său şi nu vroia să dea de bănuit, de altfel era 
sigur că în curând îi vor urma gură cască. Şi informatorii bandiţilor nu vor fi 
departe. 

Cei doi plecară la han. 

Aurelius schița deja un plan de luptă în cap. Dacă foloseau sappa şi se 
ridicau la înălțimea maximă ar fi fost greu de detectat. La sud se găseau o serie 
de dealuri măricele. Navigând pe după ele ar fi putut ateriza fără să fie văzuţi. 
Xartah urma să plece către cel mai apropiat polis, chipurile să ducă depeşă cu 
situaţia locusului. În mod sigur bandiții, informaţi de amicii lor din locus urmau 
să-l pândească de-a lungul drumului. 

Sarin şi Aurelius urmau să înconjoare pe jos şi să prindă pe nepregătite 
bandiții înainte ca aceştia să-l prindă pe Xartah. Războinicului retras nu-i plăcea 
partea unde era singur în junglă. Dar din nefericire îşi dădea seama că era 
singura cale de-ai scoate la iveală pe bandiți fără să alerteze întreaga regiune. 
Ceea ce Aurelius nu dorea, nu şi-ar fi putut continua misiunea în secret. 

Aşa că a doua zi după amiază sappa se ridică uşor în aer şi dispăru repede 
deasupra dealurilor. Sarin observa cu atenție terenul dar se menținea la înălțime. 
În curând luă o curbă uşoară şi se apropie de drumul pe care-l trasase Xartah. 
Găsi şi ceea ce războinicul le sugerase să folosească drept ascunzătoare. 

Dealuri stâncoase ieşind din mlaştină. 

Acolo coborâ sappa, într-o adâncitură mică unde de abia încăpea. 

Imediat ce ateriză întinseră plasele de camunflaj. Atinsul îşi folosi darul 
pentru a verifica împrejurimile. Putea să identifice oameni în haosul celorlalte 
forme de viaţă. De fapt oamenii erau cel mai uşor de identificat. Nedescoperind 
semne mentale de oameni îşi dădu seama că nu fuseseră urmăriți. 

Acum era timpul să pună a doua parte a planului în mişcare. Şi să se ducă 
să-l găsească pe Xartah. Care ar fi trebuit să-şi fi încheiat pregătirile de plecare 
şi discutat drumul său cu destui locuitori încât să ajungă vorba la informatorii 
bandiţilor. Urma să plece după amiază astfel încât să-şi facă tabăra în Adăpostul 
Ferron, un hambar abandonat construit de vânători de-a lungul rutei către 
Dwala. 

II 


Războinicul călărea calul său preferat, de pe vremea războiului, care 
îmbătrânise, dar era încă puternic. Şi, spre deosebire de alți cai, ştia cum să se 
comporte în luptă. Doi desagi mărişori se odihneau pe părțile calului. Ceea ce nu 
ştia restul lumii era că avea armura în unul dintre ele. Armura suplă de asabar, 
care-i salvase viața de multe ori în război. Şi pe care o îmbrăcase după ce ieşi 
din raza vizuală a locusului şi văzu că nu era urmărit de nimeni. 

Kraatul se odihnea ascuns sub armură. Ostentativ, la vedere, purta arcul 
lung şi două săbii scurte. Lancea-foc era prinsă într-o pătură, învelită cu grijă. 
Învăţase să o folosească în timp ce călărea dar nu credea că va fi nevoie s-o 
folosească din galop. Cunoştea drumul şi se ţinea deoparte de locuri unde ar fi 
putut fi doborât de la distanță de vre-un ţintaş iscusit. 

Călărea nervos, privind mereu jungla după vre-un semn de ambuscadă, 
întrebându-se de ce-l lăsase pe Aurelius să-l bage în asemenea bucluc. Dar în 
adâncul inimii sale ştia. 

Regele. Pentru el făcea asta, îi salvase viaţa lui şi familiei sale în timpul 
războiului. Îi oferise protecţie şi o viaţă nouă după război. Unde dorise el. Şi mai 
important, îi fusese prieten în timpul războiului. 

EI nu participase la Ultima Bătalie, din cauza unei răni urâte care aproape 
îl costase viaţa, dar luptase în Valea Pierderii. Şi văzuse distrugere, sânge, cât 
să-i ajungă pentru o viaţă întreagă. Zeci de mii de oşteni măcelăriți cu armele 
zeilor mai ales cu arma regelui şi cu sipetele zeieşti. 

Îşi reveni din amintiri când un iepure sări de-a lungul drumului. Se 
blestemă că-i scăzuse atenţia şi împinse uşor calul în afara drumului. Scurtă 
drumul prin pădure, peste deal, pe drumuri cunoscute doar de el şi văzu 
Adăpostul Ferron. Ajunsese mai repede decât probabil îşi imaginaseră bandiții. 
Dacă încercau să-i întindă o ambuscadă atunci aici ar fi fost locul potrivit. 

Opri brusc calul la marginea junglei. Descălecă, îl legă de-un copac, şi se 
furişă până la adăpost folosindu-se de nişte mărăcini înalți ca să-şi mascheze 
mişcările. 

Hambarul era gol. În timpurile bune vânătorii se învăţaseră să lase diferite 
provizii în adăpost, provizii folositoare altor trecători: lemne, oale, câteodată 
ierburi medicinale. Acum până şi patul fusese rupt. Cu resemnare se întoarse, îşi 
luă calul şi-l duse în hambar priponindu-l într-o despărțitură. Uşa principală, ce 
putea fi blocată c-un drug din interior, fusese ruptă, probabil de bandiți ca să 
poată prăda mai uşor călătorii. 

Xartah ştiuse de starea adăpostului aşa că se urcă în podul hambarului 
unde erau câteva grinzi solide, unde îşi întinse aşternutul. Puse două grinzi la 
uşă şi-o capcană care lăsa o lamă să taie la nivelul genunchiilor. Instală alte două 

capcane şi mai puternice ambele fiind bombe date de Aurelius care împrăştiau 
căldură enormă într-un spaţiu restrâns. Odată instalate aşeză armele lângă el şi 
aşteptă. 

Dispunea de kraat, lancea-flamă şi arc. Putea doborî patru, cinci, atacatori 
cu uşurinţă. Spera însă ca bandiții să nu-l atace noaptea. Nu existau decât trei 
transmiţătoare în locus şi interferența le făcea de nefolosit. Nici măcar pe 
distanţe scurte nu funcționau. Aşa că oricine îi informa pe bandiți trebuia să-i 
contacteze personal sau cu vre-un ferron călător. 

În acelaşi timp spera că Aurelius şi Atinsul, nu se gândea la atins ca având 
un nume, Sarin. Întradevăr, un învăţat îi spusese despre atinşi şi blestemul ce 
plana asupra lor, împingându-i la nebunie. Dar războinicul nu-şi putea lua 
gândul de la acei Atinşi cu care se luptaseră la sfârşitul războiului şi puterile 
devastatoare pe care le folosiseră, îşi duceau la îndeplinire partea lor din plan. 
Dacă se ținuseră pe drumurile însemnate de el ar fi trebuit să fie în apropiere. 

Dacă nu, asta era, urma să fie o noapte lungă. 

Îşi aşeză capul pe lemnul tare mestecând iarba necesară să-l ţină treaz. 
Purta pe ochi un vizor creat de el cu părți dintr-un vizor stricat, cumpărat de la 
un mercator ambulant. 

La un moment dat văzu o umbră umană alunecând pe fundalul vegetației. 
Alta o urmă. Dintr-o dată deveni atent. Mişcându-se uşor se uita prin crăpături 
create în peretele hambarului tot de el. Văzu o altă umbră mişcându-se. 

Felinarul îl lăsase jos şi arunca lumină, o slabă lumină dar era sigur că se 
vedea dinafara hambarului. Deci bandiții ajunseră la el, vizorul funcţiona prost 
dar se vedea conturul clar umanoid. Și nimeni nu era noaptea prin locurile alea. 
Nu putea fi decât un bandit. 

Cel puţin trei îl găsiseră. Poate mai mulți. 

Ridică uşor lancea, bandiții înaintau cu fereală ca să nu-şi alerteze prada. 
Probabil alţii veneau din diferite direcţii gata să atace. 

N-avea cum să-i vadă pe toţi dar nici nu putea să aştepte atacul, armele 
aveau nevoie de timp să se reâncarce şi putea să scoată câţiva din joc înainte să 
se apropie prea mult. 

Ținti cu grijă şi trase. 

Străfulgerarea îl orbii prin vizor, dar banditul o primi direct în piept. 
Ştiind că bandiții n-aveau cum să nu observe lumina se mişcă iute la celălalt 
capăt al podului uitându-se prin crăpătura făcută acolo. 

Avusese dreptate, se auzeau strigăte afară şi văzu două figuri fugind 
repede spre hambar. Lancea încă se reâncărca, dar avea kraatul. Țintii şi trase. 
Prin noapte se văzu ca un punct de lumină lăsând o uşoară urmă în spate. 

Banditul scoase un urlet de durere dar nu muri, proiectilul doar îi arsese 
umărul. Lăsă jos vizorul şi ridică lancea. Un bandit intrase în hambar cu spadă şi 
scut în mână. Căutând prada. 

În loc de asta îşi găsi moartea când partea de sus a corpului îi fu arsă în 
întregime de explozia capcanei-bombă. Xartah se mişcă iute, schimbându-și 
locul. Alți doi bandiți intrară în hambar, unul purtând arbaletă în timp ce al 
doilea căra o secure impresionantă. 

Uitându-se peste marginea tăbliei de lemn războinicul fu cât pe ce să fie 
ucis de lancea foc a altui bandit care se strecurase prin cealaltă parte a 
hambarului pe fereastră. Trăsese la nimereală, nu-l vedea pe Xartah. Dar 
deveniseră precauţi, mai ales că cel cu securea se trezi cu picioarele retezate 
chiar deasupra genunchilor de capcană. 

Arcaşul se ascunse într-un loc pentru cai, cel cu lancea-flamă în spațiul 
oamenilor în timp ce banditul cu umărul ars intră şi el cu suliță lungă pregătită. 
Xartah nu se mişcă doar îndreptă cu extremă grijă lancea potrivind-o astfel încât 
să poată trage în cel cu arcul. 

Flama trecu prin scânduri şi-l găuri pe banditul arcaş. 

Imediat, lăsând lancea-flamă se rostogoli în altă direcție. Cu kraatul în 
mână, locul unde fusese fu distrus de-o rază-flamă ce găuri podul. 

În viteză coborâ pe scară dorind să profite de timpul ce-i lua armei 
banditului să se reâncarce. 

O explozie marcă o altă capcană fiind călcată. Xartah se găsi faţă în faţă 
cu cel pe care-l rănise înarmat cu sulița. Kraatul se descărcă direct în pieptul 
banditului. Trăgând sabia scurtă îl căută pe cel cu lancea. 

Îl găsi. El declanaşase capcana, şi-avea arsuri puternice pe întregul corp. 
Încă trăia şi încercă să folosească lancea. Nu-i dădu timp, sări pe el şi împlântă 
lama în piept cât de adânc putu. Armura ce-o purta banditul, de piele tăbăcită, 
nici măcar nu încetini lama. Trăgând lama afară apucă cu forță lancea din mâna 
soldatului. 

Şi se ghemui lângă fereastră, oferind o ţintă cât mai mică pentru alți 
posibili adversari. 

Auzind zgomote de paşi grăbiţi se pregăti de luptă. 

Dar din umbre apărură precauţi Aurelius şi Atinsul. Văzându-i Xartah se 
ridică în picioare şi le făcu semn întrebător dacă totul este în ordine afară. Sarin 
purtând vizorul îi răspunse tot prin semene că nu sunt pericole. Aurelius observă 
totul cu ochiul profesionistului. 

“Aţi întârziat.” spuse Xartah, încă liniştindu-se după exilarația bătăliei. 

“Ne pare rău, am fost nevoiţi să evităm fauna locală, care ne-a urmărit 
ceva timp. Dar venind încoace am observat un călăreț gonind pe dealuri.” 

“De-aia sunt aşa puţini. Erau bandiți după pradă, încă n-au primit cuvânt 
de la informatori de mine, au crezut că pot prinde un călător singur pe drum.” 

“În schimb au pierdut cinci războinici - Aurelius zâmbi - Nu ţi-ai pierdut 
îndemânarea camarade.” 

“Am avut surpriza de partea mea. Şi am fost norcos. Cred că nu vreau să- 
mi testez norcul iarăşi. Aşa că ar fi bine să ai un plan bun Aurelius.” 

“Ti-am spus, îmi pare rău că am întârziat. Dar acum suntem pregătiți să-i 
atacăm. Şi să-i stârpim. Şi le-ai împuţinat arsenalul, îmbunătăţindu-l pe-al 
nostru. O lance-flamă nu este de ignorat.” 

Războinicul asabar se lăsă pe o grămadă de piei uscate: 

“Tot nu ştim unde le este tabăra.” 

“Dar ştim direcția generală şi-l avem pe Sarin cu noi. Poate detecta 
omenii de la distanță. Aşa că dacă pornim acum, îi vom prinde de dimineaţă sau 
cel mult după masă nepregătiți.” 

“Asta după ce ne odihnim, vrei să spui. Eu nu m-am plimbat ca voi. Am 
nevoie de odihnă. Şi trebuie să-i punem undeva pe aceştia. Măcar să-i băgăm 
sub paie.” 

Aurelius îl ascultase în timp ce căuta prin hainele bandiţilor după orice 
lucru care le-ar fi putut fi de folos. O hartă, ceva, orice. Dar găsi doar 
mărunțişuri: monezi, bucăţi de mâncare, talismane. Îi luă şi puse cadavrele 
grămadă punând paie peste ei. 

Atinsul urcase în pod “citind” împrejurimile cu puterea sa psihică. 

Dormiră puţin şi înainte de răsăritul soarelui se puseră pe drum. 

Xartah cunoştea drumurile, aşa că-i conducea, în timp ce Sarin îl urma cu 
Aurelius închizând coloana. Fiind ultimul, Aurelius ducea două lănci. Era şi 
singurul care putea să le folosească pe ambele, lancea sa fiind una mai 
complicată care trăgea energie mai puternică decât cele obişnuite. 

În timpul marşului Atinsul avea probleme cu concentrarea, datorită 
dificultăţilor terenului şi efortului fizic. Dar antrenamentul ţinea şi simţea 
minţiile celor doi camarazi. O luară pe urmele banditului, pe care Xartah le 
putea cu uşurinţă descifra. 

Trecură peste teren mlăştinos şi dealuri mici, împădurite cu copaci ciudaţi 
şi buruieni cu frunze late asemenea nuferilor dar care creşteau pe pământ. Sarin 
îi opri şi le studie pentru scurt timp, înainte de-a continua drumul. Ar fi dorit să 
aibă un “ochi” cu ei dar maşinăria era cât un dulap şi nu existau cele portabile, 
maşiniştii se chinuiseră destul să le micşoreze dar nu reușiseră. 

La un moment dat Sarin simţi prezenţa altor oameni. Slabă, la distanţă, 
dar era acolo. Venind de la mai mulți oameni. Le ceru camarazilor săi să se 
oprească, avea nevoie de meditare ca să stabilească direcţia în care se aflau 
oamenii. Îi luă câteva momente ca să se orienteze şi să i-a urma concentrării de 
oameni. O găsi pe coama unui deal din apropiere. 

Se ţinură la adăpostul tufişurilor şi copacilor apropiindu-se dinspre partea 
împădurită. 

Aurelius îşi pusese vizorul şi scană culmea unde se vedeau semne de 
habitaţie. Folosi magnificarea şi văzu parapeţi de lemn. Cineva construise o 
tabără fortificată. Văzu un bandit plimbându-se pe lângă întăritură. Îi era frică că 
bandiții s-ar putea să aibă la rândul lor vizoare. Folosind imaginea termică le-ar 
fi fost uşor să-i vadă pe cei trei aventurieri. 

“Sarin? făcu el întrebător. Poţi să-mi spui dacă au santinele?” 

“Nu. Nu de la distanţa asta. Va trebui să ne apropiem de ei.” 

Xartah cercetase zona. Găsise o pantă uşoară pe unde puteau urca până 
lângă tabără. Se întoarse şi le făcu semn celor doi să-l urmeze. Urcară în tăcere. 
Toţi trei erau antrenați să se mişte fără sunet în vegetaţie deasă. 

Deodată Atinsul se opri punând mâna pe umărul lui Aurelius, care-l prinse 
la rîndul său de braţ pe Xartah. 

“Ce este?” îl întrebă cu voce joasă pe Atins. 

Atinsul îi făcu semn să tacă şi se concentră. Simţise ceva. După un scurt 
timp îi şopti la ureche lui Aurelius. 

“Au un om de gardă ascuns într-un adăpost camunflat la vre-o sută de 
picioare în sus pe creastă. Încă nu ne-a văzut.” 

“De unde ştii?” 

“E relaxat. Dacă ne-ar fi văzut ar fi fost agitat.” 

Aurelius îi spuse lui Xartah despre gardă. ÎI întrebă dacă putea s-o omoare 
neobservat. Războinicul ales clătină capul. Terenul se afla pe câmp deschis şi 
cineva aflat într-un adăpost i-ar fi putut vedea. Chiar şi pe cineva cu talentele de 
ascundere a lui Xartah. 

“Atinsul nu ne poate ajuta?” 

“Puterile sale sunt limitate. Poate influenţa minţiile, dar trebuie să fie mai 
aproape şi să poată vedea persoana. Va trebui să folosim ceva mai lumesc.” zise 
Aurelius. 

Scotocind în ranita sa scoase un fel de cilindru ciudat. 

“Poate asta îl va scoate din luptă. Artizanii îl vor testa pentru mulți ani de 
acum încolo dar eu am luat un prototip. Sarin, poţi să-l localizezi un pic mai 
exact.” 

“Ha! De-abia pot să-l simt. Dar ştiu că este acolo în groapa lui, acoperită 
cu frunze.” 

Aurelius îşi puse vizorul şi privi panta. Văzu umbra termică abia răsărind 
în spatele pământului. Groapa îl ascundea parţial de proprietățile vizorului. Dar 
odată ce-l văzu ştia ce avea de făcut. Cu toată forţa aruncă cilindrul cât mai 
aproape de ascunziş. Odată ce atinse pământul un gaz invizibil fu eliberat de la 
ambele capete. Gazul se răspândi repede, mirosul său uşor ascuţit nu-l alertă pe 
paznic. 

În scurt timp paznicul îşi pierdu cunoştinţa. 

Atinsul îi confirmă faptul lui Aurelius care după un timp îi făcu semn lui 
Xartah să verifice. Gazul se dispersa rapid dar toţi trei purtau respiratoare când 
se ascunseră în adăpostul paznicului. Cu sânge rece aristalul tăie gâtul 
banditului. Xartah nu comentă, în linia lor de lucru moralitatea era un lux pe 
care nu şi-l permiteau. 

Tabăra bandiţilor era de formă neregulată cu palisade de lemn în partea 
lină a dealului ce urca dinspre smârcuri. Bordeie şi skene erau împrăştiate la 
nimerială, doar o structură mai mare din cărămidă dominând tabăra. Vizorul îi 
arătă cel puţin zece ființe în tabără dar nu vedea în interiorul clădirilor de 
pământ sau cărămidă. 

“Sunt mai mulți decât ai crezut!” Aurelius încerca să desluşească umbrele 
termice. 

“Informaţiile au fost de la vânători care au văzut-o din depărtare.” 
răspunse Xartah. 

Atinsul clătină capul. 

“Mai sunt câţiva în clădiri. Dar presupun că planul rămâne acelaşi.” 

“Sunt de accord - mormăi aristalul - Eu şi Xartah vom intra înăuntru, va fi 
misiunea ta să ne acoperi.” 

“Îţi reamintesc că n-am decât o lance şi nu sunt un ţintaş de elită.” 

“Va fi uşor, vor fi derutaţi complet. Şi-ţi las şi lancea mea.” 

Aurelius îşi dădu jos pelerina lăsând să se vadă armura lamelară de 
desubt. Două kraaturi erau prinse la brâu. O sabie lungă, cu mâner frumos lucrat 
în fildeş zăcea în teaca ei. Armura era din zale uşoare cu piele fină sub ele dar în 
acelaşi timp destul de rezistentă încât să-l apere de săgeți sau arme prost 
ascuţite. Un pumnal ciudat cu lamă curbă uşor zimțată era prins de piept. 
Ambele braţe erau protejate de apărători dar c-o singură mişcare şi lame ieşiră 
din ele ca dintr-un evantai, transformându-se în jumătăţi de scut. 

“Eşti gata, tovarăşe”?” îl întrebă pe Xartah. 

Acesta îşi lăsase jos raniţa şi restul bagajelor, verifică lancea de foc şi 
încuviinţă. 

“Bine. Eu iau faţa, tu iei spatele taberei. Sarin acoperă-ne. Obiectivul 
prioritar este neutralizarea tuturor bandiţilor. Prin orice metode. Semnalul îl voi 
da eu. Până atunci rămâneți ascunși.” 

Fiecare îşi ocupă poziţia. Bandiţii îşi continuau viaţa de zi cu zi. Erau 
puternici, stăpâneau ţinutul. N-aveau duşmani, şi erau ocupați cu pregătirile 
pentru următorul raid. Urmau să-şi extindă raza de acţiune prădând un locus mai 
mare. După cum le spusese informatorul lor acolo puteau să găsescă şi vase 
cereşti. Ceea ce-l interesa cel mai mult pe şeful bandei. Aşa că pregătea raidul cu 
minuţiozitate deoarece locusul avea o mică garnizoană. 

Atacul începu fără veste, cu banditul din vârful turnului spintecat de-o 
rază arzândă. Sunetul şfichiuitor al armei se auzi clar. 

O dată ce văzu lumina, Sarin, care-şi alesese deja ţinta, trase. Raza stăbătu 
spatele banditului ce se ocupa de mese. Luă cealaltă lance şi ţinti alt bandit care 
privea înmărmurit la cel mort. Aşezând lancea pe-un trepied pentru stabilitate, 
trase, ucigându-l pe idiotul ce era încă înmărmurit. 

Xartah se ridicase, îl văzuse pe unul intrând în hazna. Când acesta ieşi 
curios de zgomotele de afară primi întreaga putere a flamei în burtă murind pe 
loc. 

Aurelius se mişcase cel mai repede. Abandonase lancea imediat ce 
trăsese, sărise peste lăzi şi provizii, descărcând kraatul într-un bandit uluit ce 
ascuţea o lamă. Se rostogoli prin deschizătura unui bordei. Nu era nimeni 
înăuntru aşa că aruncă o privire afară. Şi dădu peste alt bandit ce imediat ridică 
sabia să-l atace. Mare greşală. Ar fi trebuit să se arunce direct în aristal. 
Ridicând sabia îi dădu timp acestuia să folosească kraatul. Banditul muri c-o 
gaură în piept. 

Restul bandiţilor se dezmeticiseră şi o săgeată vijâii pe lângă capul lui 
Aurelius, care se trase imediat înapoi în bordei. 

Xartah rănise un altul cu lancea şi se luase la luptă corp la corp cu doi. 
Unul căzu cu sabia scurtă înfiptă în piept în timp ce el continua să se lupte cu 
ultimul, folosindu-se de pumnal şi scutul mic, rotund, pe care-l purtase prins de 
spate. 

Sarin elimină un bandit ce apăruse pe acoperiş. Dar folosise ambele lănci 
ca s-o facă, şi acum proiectilul energetic tras de şeful bandei muşcă pământul 

lângă el. Era bine ascuns, aşa că ţinu capul jos, aşteptând ca propriile lănci să se 
reâncarce. 

Între timp Aurelius identificase oponenții săi. Unul avea o lance şi stătea 
pitit după peretele altui bordei, celălalt trăgea săgeți în direcţia lui. Cu precizie 
descărcă kraatul pulverizând umărul arcaşului. După aceea ţâşni ca din arc, 
străfulgerarea lăncii trecu pe lângă el, schimbă direcţia rostogolindu-se în 
direcția trăgătorului. Bazându-se pe faptul că acesta nu ştia că are două kraaturi. 
Avu dreptate, banditul îl întâmpină cu sabia în mână gata de duel. În schimb 
primi un fulger. 

Continuând să se mişte rapid, aristalul se adăposti lângă peretele 
bordeiului. Nu se vedeau alţi duşmani, dar auzise şuieratul altor lănci. Se mişcă 
ascunzându-se după o skene şi-l văzu pe un bandit ţinând o lance îndreptată spre 
poziția lui Sarin. 

Aşteptă armele să se reâncarce, n-avea rost să atace cu sabia. Când ambele 
se reâncărcară, trase. Primul proiectil lovi lângă forma ghemuită a omului dar al 
doilea îl lovi în coastă, armura de zale îl protejă parţial dar scoase un urlet de 
durere şi căzu pe-o parte. Cu zvâcniri necontrolate reuşi să se ridice şi să se 
târască, căutând să ajungă la uşa clădirii. 

Aurelius îl lăsă, nu-i păsa, ştia prea bine ce răni provocau kraaturile. Fără 
ajutor medical specializat urma să moară în scurt timp. 

Banditul dispăru în clădire. Arcaşul rănit pierduse sânge şi intrase în raza 
de foc a lui Sarin. Străfulgerarea lăncii-flamă îl ucise instantaneu. 

Aristalul rămase ghemuit, prevăzător aşteptând să vadă vre-o mişcare. 
Kraaturile se reâncărcară şi erau pregătite. Văzu o formă într-una dintre skenele 
din cealaltă parte a taberei. Se abţinu să tragă, s-ar fi putut să fie Xartah. Totuşi 
trebuia să vadă aşa că sprintă pe după o căruță, bazându-se pe faptul că 
majoritatea bandiţilor erau morţi şi Sarin îl acoperea cu lăncile sale. 

Pe Xartah îl găsi trăgând-şi cu greu suflarea într-un bordei. Abia se 
stăpâni să nu-l fulgere pe Aurelius cu lancea- flamă când acesta dădu la o parte 
pânza de la uşă. 

“Ce s-a întâmplat?” Aurelius arătă sângele ce îmbiba armura războinicului 
în partea dreptă a stomacului. 

“Planul tău n-a fost perfect. Ăsta - arătă corpul căzut lângă el - aproape 
mi-a luat viața. Dacă nu se dezechilibra acum eram în lumea lui Hae.” 

Cu un ochi pe intrare, Aurelius cercetă repede rana războinicului. Pierdea 
mult sânge. Trebuia să facă ceva imediat. 

“Acoperă-mă - îi zise lui Xartah - Am să văd ce pot face.” 

În mod normal rana ar fi trebuit să fie bine curățată şi apoi aplicate 
remediile necesare opririi sângerării şi regenerării ţesuturilor. Însă timpul 
necesar lipsea, aşa că lăsă să curgă pe rană un lichid gălbui. Xartah îşi reţinu cu 
greu un urlet de durere. După ce lichidul curăţă, arzând, rana, aplică două 
unguente, formând o pastă albă, vâscoasă, care închise rana. Durerea însă era 
insuportabilă. Ştiind asta, aristalul îi dădu să bea din plosca sa. Lichidul urma să- 
] pună într-o stare de moleşală, unde durerea era diminuată. 

Xartah era oricum scos din luptă. Înainte de-a se moleşi îi spuse lui 
Aurelius că nu mai erau probleme, îi ucisese pe cei din spatele taberei. 

Scoţând fluiericea aristalul imită sunetul păsării de foc de trei ori. 
Semnalul era pentru Sarin ca să înainteze cu grijă în tabără. 

Venise timpul să-l omoare pe cel din clădire. 

Având două ferestre mari pe partea din față, casa îi oferea banditului un 
adăpost sigur de unde putea să tragă în atacatori. Aurelius se mişcă grijuliu. 
Folosind vizorul cu magnificare văzu banditul căutând ţinte cu lancea pregătită. 
Stătea cu spatele la perete lângă fereastra cea mai îndepărtată de uşă. Cum se 
afla într-o poziție care nu-i permitea să-l nimerească Aurelius se strecură precaut 
în spatele căruţei, căutând o poziţie de unde putea să tragă. 

Sarin probabil venea exact pe partea casei unde era uşa şi s-ar fi aflat sub 
focul banditului. Dar ştia că atinsul nu s-ar fi lăsat prins într-o cursă, puterea sa 
psihică vedea mai clar acum că muriseră atâţia şi semnalele psihice se 
împuţinaseră. În acelaşi timp moartea îl afecta pe atins, mai ales dacă era 
violentă. Spera doar ca antrenamentul psihic să-l ţină alert. 

El ajunse în poziţie. Putea să vadă o parte a mâinii şi toracelui banditului. 
Puse un kraat la brâu şi tinti cu celălalt sprijinindu-se cu braţul astfel încât să 
aibă maximă stabilitate. Proiectilul arzând atinse mâna ce ţinea lancea, precum 
şi lancea. Urletul de durere se auzi ca cel de animal rănit. Banditul dispăru de la 
fereastră. Știind că-l rănise grav Aurelius fugii cu kraatul încărcat în mână. 
Ajuns la casă puse spatele la perete şi aruncă o privire rapidă înăuntru. 

Încă în viaţă, banditul se trăgea cu spatele la un dulap. Lancea tremura în 
mâna dreaptă încă întreagă dar o baltă de sânge se lăţea în jurul său. Răsucindu- 
se rapid prin faţa ferestrei aristalul trase. Şi se ascunse în partea cealaltă a 
ferestrei. 

Când se uită înăuntru văzu că-şi nimerise ţinta. Fatal de această dată. 
Banditul era mort. 

“Sunt toţi morţi!” 

La auzul vocii Aurelius învârti Kraatul încărcat către locul de unde venea. 
Chiar dacă o recunoscuse era prea tensionat. Sarin stătea cu o lance în mână la 
colţul casei. Transpirat tot, parcă gata să leşine. 

“Mişcarea şi folosirea puterilor în acelaşi timp e obositoare. Mai ales 
pentru o perioadă mai lungă. Dar de un lucru sunt sigur, doar trei forme mai sunt 
în viață. Bănuiesc că cea de a treia este Xartah.” 

“Da, a supravieţuit, dar este grav rănit.” 

“Du-mă la el.” 

“E în bordeiul acela. Vezi ce poţi face. Eu am să văd ce mai găsesc prin 
casă. Bandiţii ăştia poate au ceva de care avem nevoie. Adu-l aici. Eu am să mă 
asigur că e curat.” 

Sarin deja se îndepărta. 

Casa se dovedi a fi goală, cu puţine lucruri care ar fi avut valoare pentru 
oşteni. În schimb găsii mătăsuri, prafuri, alimente exotice, haine. Şi băutură. 
Multă băutură. Arme erau peste tot. Primitive, dar primejdioase. 

Găsi camera unde locuia şeful bandiţilor. Patul şefului bandei se dovedi 
impresionant. Probabil făcut la comandă, ocupa aproape întreg spaţiul. În dulap 
găsii un transmiţător funcţionabil şi mai multe pergamente, depeşe către 
informatori din mai multe locusuri regionale. 

Auzind zgomote se tensionă dar se relaxă când îl văzu pe Sarin intrând, 
sprijinându-l pe Xartah. 

“Veniţi aici! Am găsit un loc potrivit pentru Xartah.” le strigă el. 

Până cei doi ajunseră aristalul găsi o scândură desprinsă în podeaua 
dulapului. Un compartiment secret. Înăuntru văzu o împletitură, cu o stea în 
mijloc făcută dintr-un material ciudat cum nu mai văzuse. În mod sigur era în 
legătură cu ceea ce fuseseră trimişi să investigheze. Cum văzuse artefacte cereşti 
afectând ciudat oamenii, nu-l atinse. Aşteptându-l pe Sarin care măcar avea idee 
despre misterele zeilor, atinsul cercetă artefactul dar nu-şi dădu seama ce este iar 
maşinăria care le indica urgia zeilor arăta că este inofensiv. 

Xartah adormise imediat ce-l aşezară în pat. 

“Nu poate fi transportat.” îi spuse Sarin “Este mai grav rănit decât ai 
crezut. Are nevoie de timp de recuperare.” 

“Am să mă duc singur după sappa. Voi aşteptaţi aici. Ai grijă de amicul 
nostru şi după aceea verifică întreaga tabără. Dacă mai apar bandiți va trebui să 
le faci faţă singur, dacă Xartah nu-şi revine. 

“Floare la ureche! Am patru lănci şi două kraaturi. Vor trebui să vină c-o 
centurie ca să mă scoată de aici.” 

“Ai grijă de tine. Mă întorc cât pot de repede.” 

Sappa era tot acolo unde o lăsaseră, nimeni n-ar fi putut-o găsi sub 
camunflaj. Şi dacă ar fi găsit-o, puţini ar fi ştiut să dezarmeze capcanele care-l 
pândeau pe nenorocosul călător. Dădu jos camunflajul, după care se odihni un 
pic şi manevră cu grijă vasul din vale îndreptându-l spre tabăra bandiţilor. 

Încet vasul ateriză în mijlocul taberei. 

Sarin îi ieşi în întâmpinare cu lancea în mână. 

“Cum e Xartah?” fu primul lucru pe care-l întrebă Aurelius. 

“Şi-a revenit aproape complet. Rana s-a închis şi țesutul se regenerează 
rapid sub unguente. Va dura ceva până ce pielea va creşte, dar se poate mişca. 
Cât timp ai fost plecat, am curăţat tabăra şi îngropat cadavrele. Am pus scânduri 
la ferestre fortificând locul. Pot să-ți spun că erau hoţi de mâna a doua. Dar am 
alcătuit o colecţie de lucruri de care am putea avea noi nevoie. Restul le ia 
Xartah şi localnicii.” 

“Nu-mi pasă de bunuri. Doar de cele ce ne pot ajuta în misiunea noastră. 
Ai găsit ceva nou despre artifact?” 

“Nimic. E străin, asta este sigur. În afară de asta nu pare a fi nimic. Nu e o 
maşinărie, dacă la asta te gândeşti. Probabil un obiect decorativ.” 

Aurelius coborâ rampa şi se apucă să ancoreze sappa la sol. După care 
intrară în casă. De pe patul unde stătea întins, Xartah le făcu semn cu mâna. 

“Hei, Aurelius! Te-ai întors. Acum că aproape mi-am pierdut viața pentru 
afurisita ta de misiune. Poate acum îmi vei spune mai multe despre ea.” 


19 


“De fapt îţi voi arăta. Mâine! Acum trebuie să asigurăm bunurile şi tu să-ţi 
mai revii.” 

“Cum vrei să asiguri bunurile? Probabil bandiții rămaşi se vor întoarce la 
tabără. Dacă plecăm vor lua cu uşurinţă bunurile.” 

“Le îngropăm pe cele cu valoare mai mare şi ce nu putem lua cu noi. Dar 
fii fără teamă, cu numii găsiți aici puteţi să vă faceţi singuri drum pietruit până la 
Dwala. Însă aş prefera să nu le spunem încă nimic locuitorilor. Misiunea are 
prioritate.” 

Xartah luă o cupă de obisian şi turnă vin în ea. 

“Cum vrei tu. Eu mă simt bine aici şi cu vinul acesta mă mai întremez.” 

Timpul trecu repede. Bunurile fură aruncate într-o groapă chiar lângă casă 
şi acoperite cu pământ. Cele mai valoroase fură urcate în sappa, dar Aurelius nu 
dorea să-şi limiteze spaţiul. Terminând cu depozitarea bunurilor Aurelius îl lăsă 
pe Sarin să ia comanda sappei, şi-n curând zburau spre locul indicat pe hartă. 

Atinsul instalase nişte maşinării scoase dintr-o ladă metalică şi se uita la 
cadranele cu ace ce indicau lucruri ştiute numai de către maşinişti. Preoții îl 
avertizaseră pe Sarin de posibilitatea existenței acelei puteri nevăzute, folosite 
de zei şi care omora în mod oribil. Acea putere rămânea necunoscută preoților şi 
maşiniştilor. Cu toate că ştiau cum să copieze modul de producere, o înțelegeau 
prea puţin. 

Acul de pe cadranul indicând nivelul puterii zeieşti se mişcă. Zburau 
deasupra junglei dese şi era imposibil de văzut ce acoperea în îmbrăţişarea-i de 
mamă. Consultă altă maşinărie şi confirmă cursul. Dealul din faţa sa părea a fi 
fost punctul de referință pentru hartă. Se vedea de la distanţă, iar semnalul era 
undeva în apropiere. Din nefericire jungla nu părea să se rărească. Simţi un 
sentiment de dezamăgire. Sperase să găsească un polis asemănător Atrodavei. 
Dar nu trebuia să uite că s-ar putea să fie în subteran. Când regele găsise Focul 
Zeilor îl găsise în subteran. 

Acul maşinăriei se deplasă şi începu să se mişte tot mai repede. Sarin 
încetini sappa, corectând cursul, după cum se mişca acul în cadran. La un 
moment dat acul parcă înebunise. 

“Hei! - strigă la Aurelius - Cred că ne aflăm în zona potrivită. Dar va 
trebui să aterizăm.” 

Ridicându-se de pe pătura lui, războinicul privi jungla, apoi se uită la 
maşinărie: 

“Găseşte un loc de aterizare. Cât de aproape poţi.” 

Xartah încă dormea, îşi revenea de pe urma rănii. Cadranul maşinii se 
aprinse indicând o sursă de semnal sigură. Cum maşinăria era de construcție 
dacică, avea unele probleme privind semnalele, tiparul energetic urmărit. Dar 
erau atât de aproape de ţintă încât până şi aparatul nesofisticat vedea semnalul 
clar. Încercând să vadă cu vizorul nu reuşi să distingă nimic neobişnuit. 

Vizorul avea capacitatea de-a indentifica sursele de căldură şi jungla plină 
de fiinţe vii generatoare de căldură îi oferea prea multe indicii, dar nici urmă de 
sursa semnalului. Cel mai probabil era vorba de-o sursă blindată în vre-un fel de 
aparatele de cercetare obişnuită. 

Sarin, atent la teren, găsii un deal destul de plat încât să poată aşeza sappa 
la sol. Îşi luară echipamentele portabile cu ei şi porniră în direcţia sursei 
semnalului. Xartah se mişca mai încet dar venea cu ei. Urmărind semnalul îşi 
tăiară calea direct prin desiş. Jungla părea să-i respingă, liane barându-le drumul 
la fiecare pas, solul mlăştinos şi nesigur încurcându-i la fel de mult. Însă 
aruncătorul de flăcări ardea vegetaţia unde nu se puteau strecura. 

Mâna lui Aurelius se ridică, făcându-le semn să se oprească. Pe jumătate 
îngropată în mlaştină se vedea o formă metalică. Folosind aparatele Sorin 
declară că nivelele energiei cereşti erau sub nivelul care i-ar fi putut afecta pe 
oameni. Cercetând pe dinafară forma şi folosind vizorul îşi dădură seama cam 
cum arăta. Un fel de bulb gigant, o carapace blindată protejându-l. 

Sarin găsi uşa, primise antrenament pe Focul Zeilor şi se pregătea s-o 
deschidă. Aurelius îi ceruse să “citească” nava psihic dar nu găsise nimic. Aşa 
că încercau să deschidă uşa. Semnele de pe ea erau străine, complet diferite de 
cele din casele zeilor sau cele prezente în Atrodava. Până la urmă se dovedi 
uşor, doar traseră de-o manetă ciudată şi uşile se desfăcură. 

Mirosul ce scăpă dinăuntru făcea mlaştina şi mirosurile ei să pară 
parfumuri fine. Xartah se trase înapoi, Aurelius şi Atinsul scoaseră 
respiratoarele. Sarin intră înăuntru luminându-şi calea cu felinarul. 

Interiorul era străin, cu planuri fixe şi muchii tăioase. În lumina aruncată 
de felinar se vedeau mai multe tuburi prinse în jurul unui stâlp central şi o 
mulțime de maşinării şi aparate de-a lungul pereţilor. Lumini mute se aprinseră 
când se apropiară de stâlpul central. 

Erau lumini de avarie dar Sarin nu ştia acest lucru. 

Sistemele stătuseră adormite timp de sute de ani după ce podul de salvare 
se prăbuşise. Printr-un mare noroc generatorul rămăsese întreg după prăbuşire. 
Şi păstrase, conform priorităților primite de la computerul navei, tuburile de 
stază. Continuase să emită semnalul de urgență. Între timp fusese nevoit să 
închidă energia la două tuburi de stază ocupate dar păstrase alte două. Odată ce 
senzorii descoperiră un nou venit în interior, sistemul iniţie trezirea ocupanților. 

Sarin reacționă instinctiv la deschiderea tubului şi aprinderea luminilor 
dinăuntru. Kraatul eliberă flama în tub. Explozia circuitelor distruse sistemul de 
readucere la viaţă a tubului. Aurelius îi prinse mâna dar un moment prea târziu. 

Celălalt cilindru se deschise şi pentru prima dată cei doi daci rămaseră 
înmărmuriţi. 

Înăuntru se afla o ființă asemănătoare cu un demon: înaltă, picioare 
terminându-se îndoit în diecția greşită şi un corn în mijlocul capului chel 
acoperit de piele asemănătoare cu cea a reptilelor. Braţele păreau scheletice şi se 
terminau în trei degete lungi. Hainele ciudate păreau să fie lucrate dintr-o pânză 
necunoscută cu sclipiri metalice. Sarin se concentră, simţea ceva ciudat în 
mintea creaturii. 

Aurelius rămăsese paralizat. Auzise poveşti despre secrete ţinute ascuns în 
temple, rămăşiţe lăsate de către zei. Dar dacă această ființă era un zeu? 

Atinsul vru să scoată un strigăt, prinsese ceva în mintea fiinţei dar mâna 
scheletică se mişcă şi ambii fură loviți de-o paralizie intensă. Devenise 
imposibilă orice mişcare. 

Cu greutate creatura păşi afară din cilindru. Fu nevoită să se sprijine de 
console. Atinse două butoane pe-o consolă şi un cadran trezit cu câteva 
momente înainte la viaţă derulă o serie de simboluri. 

“Hei, prieteni ! Ce se petrece?” Xartah băgă capul înăuntru vasului ciudat. 

Poate dacă nu ar fi fost rănit s-ar fi mişcat mai repede, şi-ar fi putut evita 
puterea ființei ciudate stând lângă corpurile tovarăşilor săi. Dar aşa fu lovit de 
paralizie şi căzu imediat ce ființa mişcă mâna în direcția lui. 

Creatura studie ecranul, atingând alte comenzi. Dintr-un perete ieşi un 
container conținând o serie de infuzoare. Luă unul conţinând o substanță aurie şi 
altul o substanţă roşie. Aplică vârful infuzorului pe gâtul său, substanţa aurie 
intrând în corp. După care, mişcându-se cu greutate, aplică celălalt infuzor pe 
gâtul lui Sarin. Atinsul se mişcă reflex când substanţa roşie intră în el. 

În următoarele minute fiinţa deschise compartimente şi luă diferite 
aparate. După ce consultă o maşinărie, trecând-o peste capul Atinsului, fiinţa îi 
puse mâna pe piept. Şi trei tuburi ţâşniră de la încheieturile degetelor intrând 
prin pielea dacului. 

Într-o bătaie de inimă se întăriră, vârfurile lor intrând în sistemul sanguin. 
Imediat o substanţă vâscoasă începu să treacă din creatură în Sarin. 

Corpul Atinsului începu să zvâcnească. Pe măsură ce substanța părăsea 
trupul fiinţa începu să simtă venirea morții. Ultimele picături se transferară în 
Atins. Şi ființa rămasă în urmă muri. Corpul îi fusese afectat de stază, parazitul 
din ea menţinând-o în viaţă, dar acum că entitatea o părăsea pentru o nouă 
gazdă, murea. 

Transferul terminat, Sarin se mişcă. Necontrolat la început, apoi tot mai 
hotărât cât timp entitatea prelua controlul. Nefiind obişnuită cu fizicul dacilor îi 
lua timp să înveţe limitele noului corp. 

Cât timp îi lua entității să preia corpul atinsului ceilalți doi daci începură 
să se miște. 

Aurelius fusese conştient şi văzuse cum fiinţa îl atinsese pe Sarin. Cu un 
efort suprem reuşi să-şi miște mâna. Încet, încerca să prindă kraatul. 

Când atinsul se mişcă hotărât, luând aparatele puse de ființă într-un fel de 
taşcă, Aurelius îşi dădu seama că este ceva în neregulă cu el. Degetele prinseseră 
kraatul şi-l scoaseră din teacă, când Sarin se întoarse spre cei doi daci cu-n 
obiect ciudat în mână care sclipea în capătul îndreptat spre ei parcă încărcat cu 
energie. 

“Interesantă rasă.” 
vor fi nişte gazde bune.” 

Fără să ţintească, Aurelius trase în direcţia atinsului arzându-i piciorul şi 
făcându-l să-şi piardă echilibrul. 

Pulsul alb orbitor ce ţâşni din arma ciudată trecu peste Aurelius lăsând o 
urmă fierbinte în urmă şi explodă undeva în blocurile de instrumente ale podului 
de salvare. Urletul atinsului fu atât de neomenesc încât îngheță sângele în vinele 

murmură ca pentru el Atinsul. “Cam neevoluaţi, dar 

aristalului. Dar cealaltă mână a sa se mişca acum mai repede, apucând al doilea 
kraat. Ceea ce el nu ştia, arma străinului nu avea nevoie să se reâncarce. Era gata 
să tragă. Şi fiinţa țintea războinicul, hotărâtă să-l omoare odată pentru totdeauna. 

Raza lăncii-flamă incendie interiorul podului de salvare radiind o căldură 
enormă, îmbăiindu-l în fierbinţeală pe Aurelius. Ceea ce-i făcu raza Atinsului fu 
mult mai rău. Armura uşoară nu absorbi puterea armei şi o parte a pieptului fu 
complet arsă. 

Atinsul căzu, nici măcar puterea parazitului nu-l putea ţine în picioare 
după o asemenea lovitură. 

Dar nu era încă mort, căută cu privirea noul duşman, şi-l văzu pe Xartah 
cu lancea-flamă îndreptată către el, căzut lângă uşă. 

Ridică arma. 

Kraatul lui Aurelius se declanşă. Flama cuprinzând pieptul Atinsului. 
Sângele țâşni în toate părțile şi mâna ce ţinea arma deveni moale. 

Pentru prima oară aristalul auzi sunetul scos de podul de salvare şi văzu 
luminile roşii. Atinsul era mort. La distanța dintre ei efectul kraatului era 
devastator. Se uită la Xartah, reuşii să se ridice în picioare şi se îndreptă spre el, 
când auzii ceva. 

Instinctele sale funcționau acum la maxim, aşa că, cu kraatul reâncărcat 
pregătit se întoarse. Atinsul se ridica de pe podeaua metalică cu braţul înarmat 
mişcându-se din nou. Raza kraatului rupse umărul lui Sarin Tăind mâna 
înarmată şi arzându-i faţa. 

Fiind sigur că e mort îngenunche lângă asabar care se mişca cu greutate: 

“Ce se întâmplă?” întrebă Xartah, horcăiind. 

“Ceva a intrat în Sarin, şi îl posedează.” răspunse la fel de greu Aurelius. 

“Ai grijă! Se întâmplă ceva.” îl avertiză asabarul 

Ceva se întâmpla. Tuburi vâscoase ieşeau din atins transformându-se în 
tentacule, îndreptându-se rapid spre cei doi. 

Aurelius reacţionă rapid, altă rază de foc arse tentacolele. 

“Cum poți să distrugi unul dintre aceştia?” strigă el. 

Xartah nu răspunse dar trase flama lovindu-l în plin pe Atins, arzând 
tentacolele de la sursă. Jumătate din capul Atinsului era carbonizat, distrugând 
creatura ce-i invadase creierul. Cel puţin o parte din ea. Dacă ar fi avut timp la 
dispoziţie s-ar fi putut regenera. 

Timpul era însă pe terminate. Sistemul de autodistrugere a podului de 
salvare se activase după ce sistemele fuseseră lovite şi-n curând aveau să fie toți 
distruşi. 

Rămăşiţele creaturii urlară în disperare când văzu două figuri fugind cât 
mai departe de navetă. Încercă să mişte corpul dar nu avea masa necesară pentru 
a putea folosi corpul în starea în care se afla. Dacă ar fi luat emițătorul de la 
gazda anterioară. Dacă....... 

Capsula de salvare explodă. 

Forţa exploziei îi aruncă în solul noroios pe cei doi daci. Într-un târziu 
Aurelius fu împins pe spate de Xartah. Aristalul fusese ars, lovit de forța 
exploziei, dar încă trăia. 

“ Aurelius?” 

“Sunt încă în viață, prietene, dar mă tem că nu pentru multă vreme.” 

“Sunt medicinale în sappa?” 

“Da, dar nu asta este urgent. În sappă este o cutie. Apasă codul 1-8-7. Va 
activa un emiţător puternic de prioritate maximă. În câteva ore întăririle vor fi 
aici. Dacă eu nu voi mai fi în viață, în haină am sigiliul regal. Ordinul meu este 
ca întreaga zonă să fie trecută prin foc şi noi doi să fim puşi sub observație în 
Dwala.” 

“ Aurelius!” 

“Astea sunt ordinele. Acum vezi dacă totuşi poți să mă ţii în viaţă ca să-i 
dau raportul meu regelui.” 

Xartah plecă să-i ducă la îndeplinire ordinele. 

Raportul lui Aurelius, dacă rămânea în viaţă era simplu. Dăduse greş. În 
loc să ducă regelui noi tehnologii distrusese maşinăria zeilor şi pusese în pericol 
întregul continent permițând ca Atinsul să fie infectat de cine ştie ce fiinţă, poate 
chiar un zeu. 

Spera doar că uciseseră creatura. De aceea urma ca jungla să fie arsă, ca 
să fie sigur că orice eliberase nu devenea un pericol pentru poporul său. Răsuflă 
greu şi atinse kraaturile. Nu, nu avea să lase sub nici o formă o astfel de creatură 
să-i amenințe poporul! Avea să se asigure de asta, rămânând în viaţă. 

Ochii îi străluciră. Era aristal. Ales de rege. Să apere şi să protejeze. Și nu 
avea de gând să moară. Avea să lupte chiar şi cu copiii zeilor, cu zeii însuşi dacă 
era necesar pentru supraviețuirea rasei sale. 

